CELEX: 62013TN0210
Language: lt
Date: 2013-04-12 00:00:00
Title: Byla T-210/13: 2013 m. balandžio 12 d. pareikštas ieškinys byloje Versalis prieš Komisiją

1.6.2013   
            
            
               LT
            
            
               Europos Sąjungos oficialusis leidinys
            
            
               C 156/52
            
         2013 m. balandžio 12 d. pareikštas ieškinys byloje Versalis prieš Komisiją
   
   (Byla T-210/13)
   2013/C 156/98
   Proceso kalba: italų
   
      Šalys
   
   
      Ieškovė: Versalis SpA (San Donato Milanesė, Italija), atstovaujama advokatų M. Siragusa, F. Moretti ir L. Nascimbene
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti ginčijamus sprendimus ir priteisti iš Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Šiuo ieškiniu prašoma panaikinti 2013 m. vasario 26 d. Europos Komisijos sprendimą [C(2013) 1200 galutinis], kuriais Komisija formaliai pradėjo procedūrą AT. 40032 — BR/ESBR — Recidyvas, siekiant pakeisti 2006 m. lapkričio 29 d. sprendimą C(2006) 5700 galutinis byloje COMP/F.38.638 — Butadieno kaučiukas ir stireno-butadieno kaučiukas, gautas emulsinės polimerizacijos būdu, kurį Europos Sąjungos Bendrasis Teismas 2011 m. liepos 13 d. Sprendimu Eni prieš Komisiją byloje T-39/07 ir SAprendimu Polimeri Europa prieš Komisiją byloje T-59/07 iš dalies panaikino.
   Grįsdama savo vienintelį ieškinio pagrindą ieškovė nurodo, kad Komisija nebuvo kompetentinga jos atžvilgiu pradėti naują procedūrą, siekiant priimti naują Sprendimą dėl baudos. Ieškovė tvirtina, kad Komisija savo teisę skirti baudą Versalis SpA už faktine aplinkybes, nagrinėtas byloje COMP/F.38.638 — Butadieno kaučiukas ir stireno-butadieno kaučiukas, gautas emulsinės polimerizacijos būdu jau išnaudojo priimdama 2006 m. lapkričio 29 d. Sprendimą [C(2006) 5700 galutinis], kurį Bendrasis Teismas 2011 m. liepos 13 d. Sprendimu Eni prieš Komisiją byloje T-39/07 ir SAprendimu Polimeri Europa prieš Komisiją byloje T-59/07, šiuo metu nagrinėjamais apeliacine tvarka Teisingumo Teisme, iš dalies panaikino. Pradėdama naują procedūrą dėl baudos skyrimo Komisija siekia iš esmės peržiūrėti jos 2006 m. lapkričio 29 d. sprendime pateiktus motyvus, t. y. iš naujo vertinti faktines aplinkybes, dėl kurių kaltinama ieškovė, nors ji jau juos įvertino pirmajame sprendime ir o Bendrasis Teismas dėl jų priėmė sprendimą atlikęs teisminę kontrolę iš esmės. Procedūros dėl baudos skyrimo atnaujinimas dėl savo tikslo ir poveikio akivaizdžiai prieštarauja ne bis idem, teisinio saugumo, teisėtų lūkesčių ir veiksmingos teisminės gynybos principams.